
Covoare, glii verzi... 


Urc şi cobor, cobor şi urc pe Istriţa, scara mea de pajere. 

Trăiesc pe-aici cum demult m-a văzut zăganul, vulturul cu privirile-i 

agere. 

Temple-au fost pe Ciuhoiu, pe Gruiu Dara, chiliile de reculegere şi retragere, 
Magii multor ordine, inițiați sacri aducându-și ofranda, 


Dava de temei a țării mele Dacia - Caucalanda. 


Este locul Ochiul Boului, urmă de sanctuar 

Cu stema zimbrului vârtej în fruntea bivolului statuar. 

între aceste pietre m-am întors să rog zeii mei, strămoşii Călători pe Nori. 
Aurele şi numele lor furate le poartă astăzi sfinţii bizantini, minori. 

Aici mă aşez în genunchi mai copleşit de crezul meu decât orice creştin 
în beatitudinea miresmelor de plante mai tari decât orice vin. 

Seara, când soarele se face un bujor purpuriu în glastră, 

De jos, din Câmpi Gherghiţei, dealul se vedea lungă navă albastră. 
Dorul, durerea de simtire, arzătoare năzuință 

Frisonau trupul meu tânăr, sufletul da să iasă din propria fiinţare în neființă. 
Acolo, în Câmpuri, la chindie, plângeam din senin cu ochii la corabia 
străfulgerată 

Pe puntea căreia năzuiam fără încredințare că voi ajunge vreodată. 

Nu ştiam pe-atunci de Mia Măntoiu, elevă la Şcoala Normală de Fete. 
Nici nu cercetasem să înțeleg viața omului dată în seama astrelor şi-a 


lucrării lor secrete. 


Să fi fost ca oricare alta: clipă de rătăcire în primăvară 

Când am citit poeme la o întrunire literară. 

Coborând în sală, mi-a fost arătată de zei 

O fată cu groasă coada de păr împletită - ca biciul din trei funii de tei 
Până la mijloc pe spate, viţele în pleaznă, harapnic de pluguşor - 

Cât m-a flagelat mai apoi cravaşa aceea să mă scoată din prezentul meu 
viitor! 

Vinea în poală-i o crenguță de merişor 

Cu degetele-i de țărancă de-un curent cald vag scuturate 

De-o ciclică furtună tresărind, imprevizibilă electricitate 

Cât pe-aci să mă electrocuteze, să mă scrumească pe la amiaza vieții 
Jumătate. 

Cine-i dăduse ei să-mi aducă lăstarul acelui arbust 

Nu mi-a dorit pacea nici fericirea, decât un fagure din care să gust. 
în mitosul sofic acel pomişor cu frunze rotunde şi mărunte 

Este adorat ca plantă funerară a crezurilor ce ne-au ținut cu faţa spre munte. 
M-am aplecat fără vorbă, nici cu vreun semn 

Am rupt o smicea din poala ei şi-am trezit pe geniul Sacrului Lemn. 
Ca-n poveste a vuit Dumbrava, paznicii au mormăit mânioşi 
Spunându-ne la cei zece Zei Salii - Zalmosis, strămoşi; 

Constată mai marele lor magistrat eponim: s-au întâlnit, 

Ajunseră, o să-i fericim-nefericim cât vom putea să-i ferim, 
Urmăriți-i îndeaproape să nu facă neghiobii, greşeli 


De care oricine, oricât de mare ai fi, nu te mai speli. 


La o mie de paşi de casa părinţilor ei şade movila de nisip - 


Curg din ea pietre ciudate, a le opri altcineva nu-i cutezanţă, nu-i chip. 
La diferite lumini se văd în ele bărbaţi, copii, sofine cu prunci, 

Tot felul de fiare, simboluri şi-alegorii ale Lumii de-Atunci. 

Peste cincizeci de ani, poet mare, cum zic despre el alţii cu mai mult curaj 
şi renume, 

Ion Gheorghe striga către toți surzii lumii culte, oculte: 

Am descoperit cea mai veche civilizație din lume! 

Şi nu se opreşte nimeni la plânsul său să-l respingă ori să-l asculte: dar 
ştiu să-l insulte. 

Acum calc pe covorul de iarbă gros de două-trei şchioape. 

Au fost ploi mari anul acesta, inundaţii, au lucrat rău zeii cu tot felul de 
ape, 

Gliile adânci precum covoarele lui Ceauşescu din Casa Poporului mult 
blamată 

în care ofițerimea de pază şi-n civil, adică tagma cea înarmată, 

îşi lasă urmele blacheurilor şi-ale potcovitelor cizme. 

Mersul meu de-acum prin iarba Istriței aromate 

Ridică val de mireasmă din strivitura ce fac prin holdele de izmă 
Năucind detractorii doctrinei şi operie mele, prin tot felul de schisme. 
Iată cum urc pe Istriţa, cum pe Istriţa cobor, 

N-aş da acest mers al meu pe umbletul asupra niciunui covor! 

Calce şefii de state, directorii, generalii pe carpetele lor persiene... 


Eu, pe unde trec, închei o epopee, pe cănd ei trăiesc scenete în replici 
obscene. 


Umble coțcarii politici pe mochete adânci şi groase covoare 
Sub care se aud troznind oasele propriilor mulțimi migratoare. 


Nimic nu are valoarea acestor glii verzi ce mi le-a aşternut Patria la picioare, 


Nici cosmonautul [uri Gagarin, de l-a primit Hruşciov cu mare îmbrățişare, 
N-a călcat asemenea chilimuri cu atâta inegalabilă, inspirată lucrare. 


4 X 2006 


Ciuhoiu - monumentul nevizitat 


Mă uit în luminile din ochii câinilor de pe la stâni 

Mai inteligenţi şi de credință decât ofiţerii români. 

Zice ăla, din Elită, că opera mea este un monument nevizitat 

Adică dat la spatele istoriei întrucât elogia pe amărâtul de țăran-soldat. 
Pentru gradați, mărimile grangurilor la mălai cernut prin sită 

La masa mea n-am pus nici apă, nici sare, nici pită - 

Am aruncat cocoloaşe de pâine în generali, colonei - marea gaşcă pe 


istorie mucalită. 


Mi-ai distrus aleile, şoseaua ce mi se construise spre cuvenitele înțelesuri, 
Mi-au răsturnat pavilioanele înțelepţilor cât munţii cu chipuri spre şesuri, 
Apoi au vărsat remorcile cu sămânță de holeră şi scai 

Pe unde se legăna holda Patriei mele cu părul lung şi bălai, 

Mai apoi au tras gard cu sârmă ghimpată, 

Au pus placarde cu avertismente, ştampile cu Marea Pată, 


Pe tărâmul meu dădură drumul dulăilor de la armată. 


Tot aşa au demolat de pe Istriţa satul Ciuhoiu 
Ca fiarele băgându-şi labele la faguri de mi-au împrăştiat roiul 
Spăimântând cu alunecările de teren ale istoriei şi-ale țării spre Răsărit 


După ce-au plecat echipele de lămurire şi convingere precum au venit. 


întâia noapte gradaţii, cu bidoane de petrol, 

Au stropit gardurile singurei ulițe, cu Alexandru Drăghici în control - 
El însuşi a scăpărat din bricheta de paisprezece carate 

Ridicând lancia torţei celei mai înflăcărate 


Asupra ălui mai necăjit dintre sate. 


A doua noapte au dat drumul pe uliţă tanchetelor cu tricolor 

Zguduind bine casele de chirpici, să cadă peste locuitorii lor. 

Ce iute-i copleşesc pe ţărani pânzele cu vopselurile cele trei zise naţionale, 
Mai cumplit decât cutremurele ce aruncă lumea la şapte poştii devale. 
Oricâtă nedreptate şi jaf ar aduce stăpânirile asupra lor 

Primesc biciul vremii năuciți de steagul Tricolor. 

Pune-le biruri, ia-le pământurile, aşează patrulă pe singurul izvor, 
Scoate-i la o mie de verste din propriul meleag, 

Spune-le orice nerozie, numai să fie bine adusă din steag - 

Cu trei culori vânturate cel mai urât gealat le cade cu tronc şi-l mănâncă 
de drag... 

Cu un vagon de astfel de palavre, năroade platitudini şi banalități 


I-ai putea duce iar până la Cotul Donului să-i laşi acolo pe toți... 


A treia noapte au instalat antene cu pâlnii şi oglinzi rotative 
Pe Pământul-izlaz din tată-n fiu al gospodăriei cooperative 
Bătând tot timpul din capetele lor de cai însângerați de muşte, 


Radarurile s-au dedat la oi, la vaci, să le sugă, să le muşte, 
îngrădind cu sârma ghimpată a spaimei cisternele cu vinuri ale acelor 


aşezări 
Lăsând în secetă țărănimea evacuată sub ocupația armată a propriei 


tări - 


Câţiva copii nătângi, care de-abia treceau clasa, 


Au fost atunci recrutaţi pentru Şcoala de la Băneasa. 


Acum, între două antene de radar de la Nenciulești la Pietroasele, 

A rămas spaţiul meu stilistic peste gigantul trezit de-i pârâie oasele: 

în Biserica lui Heros Soteros, în Catedrala Cuminţeniei Pământului 
Ridică mici gorgane popândăii, căţeii şi vulpile vântului. 

Sgânta Sophie a Geţilor cu Zeul Prunc la sân 

M-au proclamat a toată Istriţa Fecior şi Frate Bun 

Peste Bazileeatele Salice înscrise în marile statuete ce-am filmat astă 
vară - 

Dar cât o să mai pot duce singur atâta năpraznică povară? 

Hulit de şarlatanii Muzeului Militar şi ocolit de toţi 

Mă gândesc dacă insul de geniu poate supravieţui propriei libertăți. 
Vorbesc în reportofon despre toate acestea pe Istriţa, cu ochii la ţinutul 
Geţiei de Amiază - 

Cine umblă Dealul Mare îmbătrâneşte de tainele istoriei, moare şi înviază. 
Da, ofiţerimea-i elită semidoctă ce i-a urât mereu pe țăranii cu fire dreaptă. 
Pe scurt, vom zice că de-aici încolo nici Marele Oracol al Phytiei nu 
ştie ce ne aşteaptă, 

Dar eu mă uit în luminile din ochii câinilor de la stâni 

Mai inteligenți şi de bună credință decât toată tagma ofițerilor români. 
5 X 2006 

Ceea ce ne lipseşte 

Printre ciobanii de pe Istriţa trăiesc ceva tehnicieni de garnizoană 


Trimişi cu schimbul de yara însăşi cu fumuri de mare cucoană 


Să-i păzească maşinile cu ghiulele teleghidate 
Când coşciugele zburătoare ale Migurilor Lenzer ară cu aburi peste sate 
De la apus la răsărit aruncate de catapultele romane de la Bobocul 


După calcule în bobi şi măiestrii cu ghiocul. 


Acest spaţiu aerian până mai ieri aparținea generalului Guşă 
Ducând seara cu elicopterul până la maică-sa urna cu propria-i cenuşă. 
Cu ore înainte îmi luau graiul la telefon 

Slugoii făcând prin văzduh de planton. 

Neam prost generalul şi mai neamuri proaste bravii lachei - 
Republica Socialistă le fusese predată la chei. 

Astăzi oraşul mişună de ofițerii obraznici deghizați, 

Brutali ca toţi ocupanții vremelnici peste țările de la Carpați, 
Gata să se îmbarce din fugă la prima trompetă 

Evacuarea este-o tradiţie la trupele române cu uniformă cochetă - 
încă de la Cotul Donului şi Odessa 


O rup ofiţerii la fugă uitând să ne lase adresa. 


în sat, câțiva țărănoi tineri, şoferi reangajaţi, 

Umblă cu maşinile şefilor pe cât de nătângi pe-atât de înfumurați, 
La Monteoru curge pârâiaş de petrol printr-o cavernă vestită, 
yăranii s-au dat la o parte pentru câte-o bucată de pită 

Pe după acele pavilioane de tratament ale băii sărate 


Unde femeile lor veneau şi zăceau să-şi dreagă oasele fărâmate; 
Activişti de partid, colonei, generali, elita din Securitate 


Le-au capturat prin licitații şi subtile fraude 


Stilizându-le ţigăneşte de nu mai ştiu cum să se laude. 


La Dobrileşti sapă forezele cu lung burghiu 

De pe unde-am scos eu statuetele despre care scriu şi tot scriu, 

Data trecută au pus nemţii lacome sonde 

Pe colinele rotunde ca mameloanele cu silicon ale actrițelor blonde - 

îşi dau aere secreţii răspândind folclor 

Că ocupantul a renunţat prin mult subtilul sabotaj al lor. 

De data asta, canadienii ar face prospecțiuni 

Căutând izvoare să dea apă de-a gata la toţi oamenii buni; 

După nămolul ce-l varsă forezele, albastru, gras ca osânza pe porcii mistreți 
Eu recunosc zăcământul vulcanului ce-şi fierbe terciul în poiana Purcăreţi, 
De-aici şi până la munte, unde s-a născut doamna Mocanu, la Păcuri, 
Mocnesc pe culmile Patriei mele aceleaşi neadormite focuri 


Şi încă într-o seamă de mai tăcute locuri. 


Data trecută, norocul pe care nimeni n-a mai putut să-l împiedice 
A venit pe tancuri purtând rubaşca trupelor sovietice - 

Toată Istoria Românilor este opera paradoxală a nenorocirilor 
miraculoase - 

Vom pune iarăşi câteva mii de barili în motorul luptei de clasă 
Şi-o să-i vezi pe ăştia din Elite 


Rescriindu-şi autobiografiile, angajamentele, anii şi opera pe sărite. 


Ca şi-n vremea când eu eram tânăr şi-ncrezător în ceea ce lumea petrece 
Trăind epopeea celor patru ostaşi sovietici prin strâmtoarea Bhering, 
sorbiți de Oceanul Cel Rece 

Câteva săptămâni în toate derivele climaterice şi-ale punctelor 


cardinale 


Pierduţi de Patrie s-au împotrivit căderii în beznele ființării ca animale, 
Au supravieţuit mâncându-şi cizmele, centiroanele, burduful de piele al 
unei armonici 


îndată devenind fii ai istoriei faţă-n față cu marii lor conducători anacronici. 


Au ajuns în America fără să ceară azil politic sau religios, regim 

special, 

Primiţi ca bravi bărbaţi modelatori ai nesăbuitei spiţe umane, 

Prin tevatura yanchee sobri şi demni ca Petru Cel Mare pe cal 

Au impus Rusia asupra mult trâmbiţatei civilizaţii americane 

Cerându-se în patrie cuviincios şi profund construiți de-acea probă, 

S-au înscris la universităţi, le-au absolvit, au fost investiţi cu uniformă 

şi robă 

Topindu-se după aceea în dulcele satisfacţiilor curente şi-n anonimat. 
Povestea a-ndulcit puţin conviețuirea dintre Roş-împărat şi celălalt împărat 


Dar meritul mare a fost pe viu că omul pre om de foame nu s-a mâncat. 


Arată-mi la Români patru inşi sănătoşi, educați prin academiile militare 

A nu se fi lucrat cu mâncătorii blând-creştineşte într-o împrejurare oareşicare. 
întru toate astea doar atât aş mai avea de spus: 

Ceea ce ne lipseşte nouă, Românilor, este misteriosul caracter rus. 

6 X 2006 

Prea-aproapele lor 


Data viitoare am să mut Palatul Cotroceni din prea-aproapele de-Academia 
Militară. 


Când îi este mai dragă lumea blondă şi-n giugiuleli de ţară 
Se-aude zăngănitul de linguri flămânde încăierându-se prin gamele - 


Pe mesele acelea umezeşte sarea-n solnițe de lacrimile Patriei mele. 


Mirosul năpraznic de orez la copanul de curcan 
Pe el îl face să creadă că poporul o duce pe picior mare în stil american; 
La toate zaiafeturile îşi dă frâu liber ca-n Ziua Recunoștinței, 


Vodă Lăpuşneanu pune pilaful cu mărgăritare să-şi lepede boierii dinții. 


De râsul poporului, lumini, strălumini perverse reverberaţii, 


Porunceşte consilierului să pregătească decretul cu ordine, medalii, decoraţii. 


O.K.! Scutierii lui Papură-Vodă se sprijină ciobăneşte în halebarde 
Pe marile panouri electronice Baba se piaptănă şi yara arde. 

Atât suliman şi-atâtea vopseluri politice pe fața Mătuşii!... 

Data viitoare nu pe tancuri - cu deszăpezitoarele pluguri vor trebui să 


intre Ruşii. 


Să radă un mileniu jegul ridicând nămeţii cât Munţii Semenicului 


Să nu mai rămână nimic, nimic, nimic din nimicul nimicului. 


Slavă, slavă, pururea slavă! - să cântăm Inamicului! 
2 X 2006 


Beretele verzi 


Legiunea Gemina, mercenarii, prin dumbrăvile noastre sacre, 

Se dădeau cerşind pâine şi miere de la naivi. 

Iscodeau templele, Scaunele de conclav ale celor zece Salmosişi, 
senatorii-zeuşi, 

îndeosebi cercetau locurile cămării cu odoare şi numisme, 


Tezaurele celor cinzeci şi cinci de Bazileeate din Federaţia Burebistană. 


Republica Ducilor bătuse monede proprii necum căpii după tetradrahme 


şi denari, 

Statuile străbunilor reduse la capete şi măşti de aur şi de argint, 

Potirele de legământ, căucele de botez cu apă din Botiza, 

Scăldătorile de rit cu lapte de căprioară ale Prințesei Sofine, albiile zeului 
prunc, 

Pe toate puneau ochii, din cetate-n cetate umblând iscoadele după 


ascunzătorile de preţ. 


yeseau intrigi, asasinau bazileii vigilenți şi pe urmaşii de ispravă, 
Pe magistraţii incoruptibili, pe eponimii cu numele Burebista - 
Astfel pregătiră ei războaiele câteva generaţii până în anii lui Balcus 


Decebalus Scorilo. 


Istoricii militari într-o doagă ne leagă la ochi cu otreapa mitului roman, 
La Academiile Militare, în şcolile secrete de cadeți 

Se exaltă cultul ocupaţiei şi-al legiunilor ce-au jefuit Dacia, 

Nici un cuvânt pios, nici o polemică în favoarea alor noştri: 

în ce limbă vorbeau, cum au trăit, unde îşi aşezau morţii, copiii cum 


şi-i creşteau. 


Câteva mii de ani de poveşti subversive preamărind invadatorul, 

Vreo şapte cărți cu titlul Getica îngropate în pivnițele Vaticanului 

în ele se recunoştea latinitatea primordială de la Baltica până la Micene 

şi Troia, 

Şi, de asemenea, obârşia patricienilor alăptaţi de lupa capitolina, al Tărtăria. 
Cum să fi uitat limba mamelor noastre Miresele din Târgul de Fete de 


pe Muntele Găina şi de pe Moma? 


Intimidaţi de-un pretins prestigiu roman acceptat fără discernământ şi fără 
pudoare 

Dacii s-ar fi dizolvat în terciul demografic de creştini şi hoţi 

Ca un pumn de sare aruncat în fiertura cosmopolită - 

Coleaşă de vorbe fără dovadă, aburind pe mesele îngălate de carcalaci 
Ale popotelor în care se nutresc ofițerii pretinzându-se găunos de viță 


romană. 


Acest soi infect de bărbaţi umblă descheiaţi la prohap în aule şi colocvii 
Ei pot susţine orice porcărie, nu-i ceartă nimeni, nici moartea nu-i trage 
la răspundere. 

Ei sunt imuni, cu biografiile secretizate, oricâte regimuri ne-ar bântui, 
Breasla lor n-a cunoscut pudoarea, meritul din propria vocație, 

Tagma lor mediocră dă la o parte pe cei cuviincioşi, cu dreptul sacru la 
îmbrățişarea patriei, 

Mint cu neruşinarea exersată, inițiați de belferi-doctori în tot felul de 
coțcării: 

Furturi de documente, uzurpări de titluri şi bunuri. 

Ei au dreptul să comită, să suspecteze, să pună la cale prinderea în flagrant, 
Să urmărească, să răscolească prin rufele intime ale cetățeanului oarecare; 
Când sunt prinşi cu cioara vopsită cu mâna în sacul de bani publici 

les basma curată, cad în picioare tot timpul, 


Triumfă peste tot cu cizma pe grumazul bărbaţilor de curaj. 


Cu un simplu număr de telefon li se scot cătuşele de la mâini, 
les pe uşa principală cu pieptul plin de medalii, pretind şi li se aduc 


Scuze 


întrucât la orice crimă sau găinărie socială ei se dau în misiune 


Pentru Patria în care nu cred şi pe care o părăsesc la greu. 


La abjecţiile din bordeluri, cu spărgătorii de bănci, 

Cu traficanţii de droguri şi documente secrete pretind că lucrează 

Pentru Patrie, 

Prinşi cu mari deturnări de fonduri în răsunătoare scandaluri, 

Bătuţi de bărbaţii uzurpați din propriul pat, 

Aruncaţi de la etaje, de pe unde au pătruns prin efracție şi parole sustrase, 
Trăind cu voluptate cele mai abjecte împrejurări ale vieții 

Se ridică proaspeți cu feţele strălucindu-le de satisfacția reuşitei sub toate 


orânduirile. 


Pe ei nu-i ating consecinţele, ei nu dau seama de faptele lor în nici o 
instanță, 
Dar trag la răspundere pe oricine, ţes intrigi, întind tuturor curse, 


Prinşi cu ocaua mică avansează în grad, sunt trimişi în misiuni peste hotare. 


Au trădat marile bătălii ale patriei, au vândut hărțile, agendele secrete, 

Au întors spatele orânduirii care i-a ridicat de la cele mai de jos munci, 
Au fugit cu cheile temniţelor în care ne strânseseră din invidie şi hatâr - 
Şi-acum se bucură de reputație, restituiri de bunuri - 

Ei se dau mereu în misiune pentru patrie şi întrucât ei sunt urmaşii Romei. 


27 IX 2006 


